Լիլիթ Սարգսյան

**Լիլիթ Սարգսյան** (, ), ուկրաինահայ նկարչուհի, ձեռնարկատեր, *LILIT ART STORE* խանութի և *ART ADDICTED* արվեստի կրթական հարթակի հիմնադիր։

## Կենսագրություն
Լիլիթ Սարգսյանը 3 տարեկանում ընտանիքի հետ Հայաստանից գաղթել է Ուկրաինա՝ փախչելով պատերազմից, երկրաշարժի հետևանքներից և աղքատությունից։ 16 տարեկանում ընդունվել է Շևչենկոյի անվան բանասիրական ինստիտուտ, որտեղ սովորել է ուկրաինագիտություն և սկսել է աշխատել գրեթե անմիջապես։ Առաջին աշխատանքը Ուկրաինական նորաձևության շաբաթն էր. Սարգսյանն այնտեղ եկել է որպես միջոցառման դեմք, այնուհետև աշխատել է որպես նորաձևության խմբագիր։

2009-2015 թվականներին Սարգսյանը հրատարակել է TheNorDar միջազգային ամսագիրը՝ տարբեր ժողովուրդների արվեստի և մշակույթի մասին։ 2015 թվականին ամսագրի «ПОМІШАНІ» սոցիալական նախագիծը ըստ Forbes ամսագրի ընդգրկվել է Ուկրաինայի TOP-3 նախագծերում՝ դրանով ավարտելով ինքնավերլուծության փուլը։ Պարբերականում աշխատանքին զուգահեռ Սարգսյանը շարունակել է նկարել։

Մինչ համալսարան ընդունվելը Սարգսյանը երկար տարիներ նկարել է յուղաներկով, բայց հետո անցել է ջրաներկի: Շատ ժամանակ անցկացնելով նորաձևության ոլորտում՝ նա ստեղծել է նորաձևության պատկերազարդումներ։ Նկարչի կարիերան նա սկսել է 2010 թվականին հենց դրանցով:

2010 թվականին Լիլիթ Սարգսյանը «Միստեցկի Արսենալ» ցուցահանդեսային կենտրոնում Ուկրաինայի նորաձևության շաբաթվա շրջանակներում ներկայացրել է պատկերազարդումների ցուցահանդես: Առաջին կոմերցիոն պատվերը՝ դիզայներական շոուի հրավեր, եղել է ցուցահանդեսից հետո:
ձախից|մինի|Լիլիթ Սարգսյանն աշխատանքի պահին

2010-2014 թվականներին Սարգսյանը ստեղծել է հագուստի դիզայներների և պոդիումների հավաքածուների, բրենդային գրքերի, հրավիրատոմսերի և ցուցափեղկերի համար բազմաթիվ պատկերազարդումներ։

2015 թվականին նա թողարկել է փայտե պատյանով նկարազարդ բացիկների առաջին հավաքածուն, ավելի ուշ՝ հեղինակային նկարներով հագուստի սեփական հավաքածուն, իսկ 2016 թվականին՝ հիմնադրել է դիզայներական ապրանքներով *LILIT ART STORE* լիարժեք խանութը։

2017 թվականին Լիլիթ Սարգսյանը դարձել է PANDORA ոսկերչական միջազգային ապրանքանիշի դեսպանը, այնուհետև նույն թվականին՝ «Հուավեյ» ապրանքանիշի դեսպանը։ Android-ի պաշտոնական խանութում հայտնվել են Լիլիթ Սարգսյանի նկարների պաշտոնական թեմաները։ Նրանից առաջ նման համագործակցություն են իրականացրել Ուկրաինայից միայն երկու նկարչուհիներ։

2019 թվականին «Հուավեյի» հրավերով նա մեկնել է Չինաստան՝ HDC 2019 համաշխարհային ցուցահանդեսում ներկայացնելու իր ստեղծագործությունն ու ապրանքանիշի հետ համագործակցությունը:

2019 թվականի փետրվարին Լիլիթ Սարգսյանը մասնակցել է Միլանի նորաձևության շաբաթին, որտեղ դիզայներների հավաքածուների շնորհանդեսների շրջանակում կազմակերպել է ինտերակտիվ գործունեություն՝ նկարազարդել է մեծ պաննո։

2021 թվականին Լիլիթ Սարգսյանը ստացել է երկրորդ բարձրագույն կրթությունը՝ ստանալով բիզնեսի կառավարման մագիստրոսի աստիճան։ Ինչպես նախկինում, նա չունի գեղարվեստական կրթություն։

2022 թվականին Լիլիթ Սարգսյանը նախագծել է Կանևում 1500 քառակուսի մետր մակերեսով «Սիլպո» սուպերմարկետի ինտերիերն ու էքստերիերը։

Ամուսնացած է, ունի երկու երեխա։

## Նախագծեր
* Լիլիթ Սարգսյանը պատկերազարդել է 40-ից ավելի պատ մասնավոր և կոմերցիոն տարածքներում ամբողջ աշխարհում։ Նրա աշխատանքները գտնվում են Կիևի, Սումիի, Օդեսայի, Երևանի, Թբիլիսիի, Մինսկի, Փարիզի, Միլանի և Դուբայի հաճախորդների մասնավոր հավաքածուներում:

* Ամենահամարձակ նախագիծը Դուբայի շեյխի դստեր՝ Ֆաթիմա Ալ Մաքթումի հրավերով ԱՄԷ մեկնելն էր: Նախագիծը՝ ձիերի նախշանկարում (ԱՄԷ, նոյեմբեր, 2019)։

* Ամենաարտասովոր նախագիծը «Կաթ ֆերմերից» հաստատությունների ցանցի համար բնական չափի գիպսե կովի պատկերազարդումն է։

* Ամենակարճատև նախագիծը՝ Բուչայի նոր տան պատի նկարազարդումը: Երկու տարի անց այդ տունն ավերվել է ռուսական թևավոր հրթիռից։

* Վարպետության դասեր. Լիլիթ Սարգսյանն իր առաջին վարպետության դասն անցկացրել է 2014 թվականին։ Այդ ժամանակից ի վեր 50-ից ավելի վարպետության դասեր և սեմինարներ են իրականացվել Կիևում, Լվովում, Օդեսայում, Երևանում, Թբիլիսիում, Մինսկում, Միլանում, Դյուսելդորֆում:

;Դեսպան

# Հուավեյ` 2017-2018 թվականներ
# Pandora՝ 2017-2019 թվականներ

Լիլիթ Սարգսյանի թեմաները «Հուավեյի» պաշտոնական խանութում ունեցել են 1․000․000-ից ավելի ներբեռնում։

## «Արվեստի գերության մեջ»
[մինի|Դերասան [Արմեն Ջիգարխանյան|Արմեն Ջիգարխանյանի հետ]]
«Արվեստի գերության մեջ» կրթական հարթակը նորարարական կրթական ձևաչափ է՝ կրթություն + ժամանց: Հարթակը սովորեցնում է նկարչություն, բիզնես գործընթացներ ստեղծագործ մարդկանց համար՝ հաղորդակցություն, կառավարում, մարքեթինգ, վաճառք, ֆինանսներ՝ ինտերակտիվ կերպով, իրական փորձի ձևաչափով։ Հարթակում տեղադրված են տեսադասընթացներ՝ Լիլիթ Սարգսյանի լիամետրաժ գեղարվեստական ֆիլմերը:

Պրակտիկան հիմնված է իրական կյանքի իրադարձությունների և սցենարների վրա: Տնային առաջադրանքներն իրական պատվերների տեսքով տալիս են աստղային հաճախորդները կամ հայտնի ընկերությունները: Ուսանողները կատարում են տնային առաջադրանքները մրցութային հիմունքներով, իսկ հաղթողները, որոնց ընտրում են հաճախորդները, ստանում են հոնորար: Ընտրված աշխատանքները POP UP-ում հանվում են վաճառքի գործընկեր LILIT ART STORE կայքում։ Նախագիծն ուղեկցում են ուսուցիչ, համակարգող և հոգեբան: Յուրաքանչյուր աշխատանքի համար տրվում է Լիլիթ Սարգսյանի արձագանքը:

## Մրցանակներ
* Տարվա INFLUENCER անվանակարգ
* «Երկրի 100 ամենաոգեշնչող մարդկանց» անվանակարգ
* ART BLOGGER of the world անվանակարգ

## Ծանոթագրություններ

## Արտաքին հղումներ
* Lilit Art Store
* Мрії збуваються: дизайнерка Ліліт Саркисян поділилась секретом творчого успіху
* Майстер-класи з художницею LILIT SARKISIAN
* Ліліт Саркісян створила новорічні ілюстрації для IQOS
* Відомий фешн-ілюстратор Ліліт Саркісян про вірменських дизайнерів, моду вірменської молоді, Джамалі та свої проекти
* Ліліт Саркісян про комерційну ілюстрацію, колаборації та впевненість у собі
* Загальне божевілля: як фотопроект «Помішані» вчить цінувати своє коріння і поважати чужі
* ДИСКУСІЯ «Червоні дні календаря»: чому говорити про місячні не соромно
* "За иллюстрацию для рекламной кампании известный бренд заплатил мне... сертификатом на обувь"
* Амбасадорка, рестораторка, мисткиня: успішні українки #ZAфемінітивиРЕКЛАМА
* ДОРОСЛІ МОДЕЛІ ПРИМІРЯЛИ КОЛЕКЦІЮ ТАТУ ВІД ЛІЛІТ САРКІСЯН
* Мама, я тебя люблю: спецпроект Vogue UA и Yves Rocher до дня матері
* УКРАЇНКИ, ЯКІ ТВОРЯТЬ...

Կատեգորիա:Կիևի համալսարանի շրջանավարտներ
Կատեգորիա:Ուկրաինահայ գործարարներ
Կատեգորիա:Ուկրաինահայ նկարիչներ
Կատեգորիա:Ուկրաինացի նկարչուհիներ